Какви са ползите от скейтбординга?
Най-важното е, че скейтбордингът е спорт на откритите пространства и тези, които го практикуват разумно, прекарват много време на чист въздух, а не пред компютъра или телевизора.
Колкото и странно да звучи, този спорт дава възможност за себеизява. Характерът на всеки практикуващ си проличава в цялостния стил на каране, в избора на фигури и начина, по който се изпълняват.
Този вид спорт създава чувство на принадлежност и обединява хората, които го практикуват, независимо от тяхната възраст, професия и социални различия.
Като физическо занимание скейтбордингът подобрява функциите на мозъка, баланса и гъвкавостта на тялото, тъй като практикуването му изисква участието на множество мускулни групи. Тъй като е активен спорт, той намалява стреса, пренасочвайки вниманието към конкретните действия, които се извършват в момента.


